**Srijeda , 8 . 4 . 2020.**

**Hrvatski jezik**

I nadalje govorimo o blagdanu koji nam se približava pa su i zečići u igrokazu pričali o Uskrsu . Nadam se da vam se svidio igrokaz koji ste jučer čitali. A za danas lakši zadatak.

**Zadatak** :

U ČITANČICI str. **53**. pročitajte pjesmu **USKRSNE KOŠARICE** nekoliko puta.

Budući da ove godine nećemo nositi košarice na blagoslov u crkvu, **možete, ako hoćete**  na Veliku subotu ili na Uskrs ujutro samo svojoj obitelji pročitati tu pjesmu ili izrecitirati ako ju naučite napamet .

**Matematika**

Danas ste malo ponavljali i vježbali o nizovima , a budući da su i redni brojevi složeni u nizove , to ćete još malo ponoviti.

**Zadatak** : U ZBIRCI ZADATAKA , str. **91.**  riješite **1.** - **5**. zadatak .

**LIKOVNA KULTURA**

Danas ste imali veoma zanimljiv i koristan sat Likovne kulture i ponovili o osnovnim i izvedenim bojama te o RITMU . Vidjeli ste i zanimljiv vjenčić za vrata od pisanica pa će i to biti današnji zadatak , ali ga imate vremena ostvariti do **utorka , 14. 4.** JER OD SUTRA POČINJU PRAZNICI !!!

**Napomena** : Sutra možete pogledati **Nastavu na trećem** , ali više nećete dobivati nikakve zadatke do sljedećeg utorka. A danas se vidimo i uživo o čemu ću obavijestiti vaše roditelje u Viber Grupi.

**Zadatak :** Na sljedećoj stranici imate nekoliko pisanica , možete ih isprintati ili nacrtati slične na papir crnim flomasterom , obojiti ih i izrezati i zatim složiti u NIZ u vjenčić i ukrasiti svoj dom .

Bojat ćete ovako : Jaje ( podloga ) neka bude obojano **osnovnim** bojama . Ukrasi neka budu obojani **izvedenim** bojama i to u ritmu . ( npr. Narančasti kružić , zeleni kružić , narančasti kružić ….. ) . Bojati možete flomasterima, drvenim bojicama, pastelama ili …

  